162 CORRESPONDANCE DU COMTE DE LEYCESTER. 
raisonnable que moy et mon fils ayons quelque assignation, chose 
usitée de tout temps, quand la guerre a esté entre le Royaume 
de France et ces pais, estans les sieurs mis en possession des biens 
les uns des autres, afin que la fidélité qu’ils portoient à leurs 
princes et païs ne leur fust tant préjudiciable que de perdre leur 
bien sans aucune récompense, Ce qui me fait humblement requérir 
Vostre Excellence, voire je pren la hardiesse sur sa bonté de 
l’importuner, qu'il luy plaise avant son partement non seulement 
de recommander mais aussi de faire effectuer, que je sois asseurée 
de quelque partie pour moy et mon fils, laquelle je ne demande 
excessive ni respondante à la grandeur des biens que nous per- 
dons, mais au moins que je puisse pour ce moyen éviter cette 
maladie, qui est la plus extrême (c’est pauvreté). Car combien que 
jusqu’à présent j’aye essayé d'entretenir la dignité de la maison, à 
laquelle j’ay eu cet honneur d’estre alliée, je voy maintenant que 
ma principale estude doit estre à éviter pauvreté et nécessité; en 
second lieu, si Vostre Excellence juge que les grans et trop connus 
services de feu Monseigneur méritent quelque chose, qu'il plaise 
à Vostre Excellence déclarer à Messieurs les Estats de Hollande, 
qu’elle n'entend point que le peu de biens qui restent à cette 
maison, qui est surchargée de grandes dettes, qui se manifestent 
tous les jours, ainsi que m'avertissent les Curateurs de la maison 
mortuaire, soit encores chargée d’impositions aucunes. Car je suis 
advertie qu'elles sont telles de jour en jour, que les impositions 
estans payées ne resteroit presque aucune chose pour subvenir ni 
à moy ni à aucun de la maison S'il plait à Vostre Excellence 
donner ordre à ces deux points devant que de partir, elle obligera 
infiniement moy, les miens et toute la maison à luy faire humble 
service, de quoy je la supplie bien humblement de me tenir moy 
et mon fils en ses bonnes grâces, et prie Dieu, Monseigneur, qu'il 
vous donne en parfaite santé heureuse et très longue vie. De 
Flessinghe, ce 4 novembre 1586. 
Vostre bien humble et obéissante fille pour 
vous faire service, 
Louyse DE COLLIGNY. 
